ΓΡΑΠΤΗ ΕΡΩΤΗΣΗ P-0448/96 υποβολή: Christa Randzio-Plath (PSE) προς την Επιτροπή (16 Φεβρουαρίου 1996)

Θέμα: Διαρθρωτικά ταμεία και ισότητα ευκαιριών

Με τη μεταρρύθμιση των διαρθρωτικών ταμείων καθορίστηκε η αρχή της ισότητας ευκαιριών για όλα τα ταμεία και τις κοινοτικές πρωτοβουλίες.

1. Η Επιτροπή δεσμεύτηκε (βλ. απάντηση στη γραπτή ερώτηση (P-1794/95) ((ΕΕ C 273 της 18.10.1995, σελ. 42. )) να συντάξει απολογισμό ως το τέλος του 1995 κατά πόσον λήφθηκε υπόψη στις κοινοτικές πολιτικές η αρχή της ισότητας ευκαιριών. Ποιό ήταν το αποτέλεσμα του εν λόγω απολογισμού της Επιτροπής; Πώς έγινε η κατανομή των πόρων των διαρθρωτικών ταμείων;

2. Οδηγήθηκε μήπως η Επιτροπή στο συμπέρασμα ότι πρέπει να χρησιμοποιήσει νέες μορφές παρέμβασης; Εάν ναι, ποιές μορφές θα εξετάσει η Ευρωπαϊκή Επιτροπή;

3. Θα χρειασθεί, κατά την άποψη της Επιτροπής, να τροποποιηθεί ο βασικός κανονισμός για τα διαρθρωτικά ταμεία ώστε να εξασφαλισθεί η εφαρμογή της ισότητας ευκαιριών κατά τη χορήγηση των πόρων των διαρθρωτικών ταμείων;

Απάντηση της κας Wulf-Mathies εξ ονόματος της Επιτροπής (25 Μαρτίου 1996)

1. Οι τροποποιήσεις των κανονισμών οι οποίοι διέπουν τις παρεμβάσεις των διαρθρωτικών ταμείων το 1993 διευρύνουν την υποχρέωση τήρησης της αρχής της παροχής ίσων ευκαιριών στο σύνολο των παρεμβάσεων των ταμείων. Στις αποφάσεις έγκρισης των προγραμμάτων, προστέθηκε ειδικά ένας όρος όσον αφορά την τήρηση αυτής της νέας υποχρεώσεως.

Το 1995, συστάθηκε μια ομάδα επιτρόπων με τίτλο «Παροχή ίσων ευκαιριών», υπό την προεδρία του κ. Santer, καθώς και μια υπηρεσιακή ομάδα εργασίας. Μόλις εξεδόθη ανακοίνωση της Επιτροπής προς το Κοινοβούλιο και το Συμβούλιο με τίτλο «ένταξη της παροχής ίσων ευκαιριών στους άνδρες και τις γυναίκες στο σύνολο των πολιτικών και κοινοτικών ενεργειών». Ένα μέρος αφορά τα διαρθρωτικά ταμεία τα οποία αποτελούν το κύριο χρηματοδοτικό μέσο το οποίο μπορεί να συμβάλει στην εφαρμογή των προτεραιοτήτων της Κοινότητας, ανάμεσα στις οποίες περιλαμβάνεται η προώθηση της παροχής ίσων ευκαιριών στους άνδρες και τις γυναίκες. Ορισμένα στοιχεία υπολογισμού των χρηματοδοτικών μέσων που κινητοποιήθηκαν περιλαμβάνονται εκεί, ιδίως όσον αφορά το Ευρωπαϊκό Κοινωνικό Ταμείο. Η μελέτη η οποία γίνεται όσον αφορά τους δείκτες και τα μέσα μέτρησης του βαθμού λήψης υπόψη της αρχής της ισότητας στο σημερινό προγραμματισμό θα πρέπει ωστόσο να συνεχισθεί.

Προτείνεται να καταρτισθούν οι βασικοί δείκτες για ορισμένους τύπους μέτρων με θετική σημεία στον τομέα της ισότητας, προκειμένου να επιτευχθεί ο προσδιορισμός ορθών κριτηρίων επιλογής προγραμμάτων προς χρήση των επιτροπών παρακολούθησης των προγραμμάτων. Πράγματι, πραγματοποιείται ήδη μία μελέτη εκτίμησης με οριζόντιο χαρακτήρα εφαρμόζεται πράγματι από τα διαρθρωτικά ταμεία. Προβλέπεται επίσης ότι η Επιτροπή επεξεργάζεται μεθοδολογικούς προσανατολισμούς προς χρήση των επιτροπών παρακολούθησης. Βάσει του συνόλου των εργασιών οι οποίες διεξήχθησαν έως σήμερα τείνει προς την ενίσχυση της συνοχής και της συμπληρωματικότητας μεταξύ των διαφόρων κοινοτικών παρεμβάσεων, πράγμα το οποίο βεβαιώνουν ήδη οι διάφοροι τύποι συνεργασίας στους διάφορους τομείς που έχουν ήδη αναληφθεί.

2. Η Επιτροπή δεν έχει καταλήξει στο συμπέρασμα ότι θα πρέπει να καταφύγει σε νεές μορφές παρέμβασης. Ανάμεσα στις προτάσεις, προτείνεται καταρχήν να χρησιμοποιηθούν όσο το δυνατόν αποτελεσματικότερα τα αποτελέσματα του προγραμματισμού που γίνεται σήμερα, πράγμα το οποίο απαιτεί ειδικότερα την ιδιαίτερη ευαισθητοποίηση των επιτροπών παρακολούθησης. Για το σκοπό αυτό, η Επιτροπή ανέλαβε την πρωτοβουλία να οργανώσει, στις 7 και 8 Μαρτίου 1996, με την ευκαιρία της ημέρας της γυναίκας, διάλεξη με θέμα την λήψη υπόψη της παροχής ίσων ευκαιριών στους άνδρες και τις γυναίκες στις παρεμβάσεις των διαρθρωτικών ταμείων, στα στάδια του προγραμματισμού των παρεμβάσεων, της εκτέλεσης και της παρακολούθησης. Όσον αφορά, ειδικότερα, τη νέα περίοδο προγραμματισμού 1997-1999, για τις περιοχές βιομηχανικής ανασυγκρότησης (στόχος 2), προβλέπεται να περιληφθεί ένα κεφάλαιο το οποίο θα αφιερωθεί ειδικά στη λήψη υπόψη της διάστασης της άποψης όσον αφορά την παροσή παροχή ίσων ευκαιριών στους άνδρες και τις γυναίκες στις κατευθυντήριες γραμμές που δίνονται στα κράτη μέλη. Προβλέπονται και άλλες εκδηλώσεις, όπως η πραγματοποίηση της διάσκεψης «Europartenariat» στις 13 και 14 Ιουνίου 1996 στην Lulea, στη Σουηδία, αφιερωμένη ειδικά στην εταιρική σχέση μεταξύ γυναικών και την πλαισίωση των γυναικών οι οποίες επιθυμούν να δημιουργήσουν τη δική τους επιχείρηση. Επεξηγηματικά φυλλάδια όσον αφορά τις σωστές πρακτικές ετοιμάζονται επίσης είτε πρόκειται για θετικά συμπεράσματα στα οποία κατέληξε η εφαρμογή της πρωτοβουλίας NOW είτε για στοιχεία τα οποία επιτρέπουν την αποτελεσματικότερη λήψη υπόψη των γυναικών στη σύλληψη και την υλοποίηση των πολιτικών περιφερειακής ανάπτυξης.

3. Ο βασικός κανονισμός των διαρθρωτικών ταμείων ((ΕΕ L 193 της 31.07.1993. )) θεσπίζει την τήρηση της αρχής της παροχής ίσων ευκαιριών ανάμεσα στους άνδρες και τις γυναίκες στις παρεμβάσεις των ταμείων και δεν φαίνεται αναγκαίο να αντιμετωπισθεί η τροποποίησή του στο στάδιο αυτό. Ο επιδιωκόμενος για την Κοινότητα στόχος είναι να επιτύχει να διασφαλίσει ότι τα κράτη μέλη, τα οποία είναι υπεύθυνα για την εφαρμογή των προγραμμάτων, την επιλογή των ενεργειών και το περιεχόμενο των ατομικών προγραμμάτων, τηρούν πλήρως την υποχρέωση αυτή.